[αρχοντος] φιλοκρατεος του ξενωνος μηνος βοαθοιου επι τοισδε απεδοτο [ειρα]να νικια τωι απολλωνι τωι πυθιωι σωμα γυναικειο[ν] αι ονομα ωφε[λιμ]α τ[ι]μ[α]ς αργυριου μναν [τ]ριων και ταν τιμα[ν ε]χει πασαν καθως επιστευσε ωφελιμα τωι θεωι ταν ωναν εφ ωιτε ελευθεραν ειμεν και ανεφαπτον απο π[α]ντων τον παντα βιον. βεβαιωτηρες κατ[α] [τον νομον νικι]ας καλλωνος γενναιος ηρακωνος. πα[ραμεινατω δ]ε ωφελιμ[α] παρα ε[ι]ραναν αχρι κα ζωη ειρανα [ποιεουσα το] ποτιτασσομ[ε]νον παν το δυνατον [ει δε τι κα μ]η ποιησαι ωφελιμα των πο[τιτασσομε]νων υπο ειρανας καθως γεγραπται [δυνατα] εουσα κυρια εστω ειρανα κολαζουσα ωφελιμαν τρο[πωι ω]ι κα θελη και αλλος υπερ ειραναν ον κα ειρανα κελευη. ει δε [τι κα π]αθη ειρανα ελευθερα εστω ωφελιμα κυριευουσα αυτο[σαυ]τας και αποτρεχουσα οις κα θελη και ποιεουσα ο κα θελη κα[θ]ως επιστευσε τωι θεωι ταν ωναν. ει δε τις κα απτηται ωφελιμας επι καταδουλισμωι τελευτασασας ειρανας βεβαιον παρεχοντων οι βεβαιωτηρες τωι θεωι ταν ωναν κατα τον νομον. ομοιως δε και οι παρατυγχανοντες κυριοι εοντων συλεοντες ως ελευθεραν ουσαν αζαμιοι εοντες και ανυποδικοι πασας δικας και ζαμιας. μαρτυροι οι ιερει[ς] του απολλωνος ανδρονικος αμυντας και τοι αρχοντες αλκινος λαιαδας ιδιωται ξενων σωσιξενου καλλων σατυρου τεισων κλεανδρου τιμοκλης πολυωνος ηρακων παρνασσιου πλειστων πραξωνος.
Phokis — Delphi — 156-151 BC
 156-151 BC